**9.- MOCIÓ DE CS CIUTADANS SANT CUGAT PER MILLORAR LA SEGURETAT ALS TÚNELS DE VALLVIDRIERA**

Exposició de motius

El passat 29 d’abril es va produir un accident mortal a l’interior del Túnel de Vallvidrera.

Com es pot observar a les imatges de l’accident que han sortit als mitjans de comunicació, aquest es produeix a l’envair el carril en sentit contrari un automòbil que circulava pel carril central. L’absència de mitjans físics de separació dels carrils de sentit contrari fa que el xoc que es produeix, de forma frontal, sigui especialment violent.

El resultat d’aquest accident va ser d’una persona veïna de Sant Cugat morta i tres persones més ferides de diversa consideració.

Encara que els Túnels de Vallvidrera no tenen separacions físiques, el nombre d’accidents mortals en aquesta via ha estat relativament reduït. Segons dades del Servei Català de Trànsit, s’han produït quatre accidents mortals en els darrers anys.

Però no podem oblidar que qualsevol vida és importantíssima i que els poders públics han de fer tot el possible per minimitzar els riscos d’accident en les vies urbanes i interurbanes de la seva competència, sobre tot en el que fa a elements objectius de protecció de la vida dels seus usuaris.

Per altra banda, és necessari destacar que la directiva 2004/54/CE del Parlament Europeu i del Consell d’Europa, sobre els requisits mínims de seguretat per a túnels de la xarxa transeuropea de carreteres, estableix el següent:

**Mesures de seguretat**

1. Els Estats membres garantiran que els túnels situats al seu territori que entrin en l’àmbit d’aplicació de la present directiva compleixin els requisits mínims de seguretat establerts en l’annex I.
2. En els casos en què determinats requisits estructurals establerts a l’annex I només puguin complir-se recorrent a solucions tècniques que, o bé no puguin complir-se o que només es pugui donar compliment amb un cost desproporcionat, l’autoritat administrativa a què es refereix l’article 4 podrà acceptar que, com a alternativa als dits requisits, s’apliquin mesures de reducció del risc, sempre i quan les mesures alternatives donin lloc a una protecció equivalent o major. L’eficàcia de les mesures haurà de mostrar-se mitjançant una anàlisi del risc, d’acord amb allò disposat a l’article 13. Els Estats membres informaran a la Comissió de les mesures de reducció del risc acceptades com a alternativa, i presentaran la corresponent justificació. El present apartat no serà aplicable als túnels que es trobin en fase de projecte als que es refereix l’article 9.

Tot i que la directiva es refereix a la xarxa transeuropea i els Túnels de Vallvidrera no hi pertanyen, i per tant no seria d’aplicació directa, el tràfic que circula diàriament per aquesta infraestructura supera en varies vegades els mínims que demana la Comunitat Europea per a ser considerada dins els criteris d’aplicació. La directiva estableix un volum de 10.000 vehicles per dia i carril, i els Túnels de Vallvidrera superen en casi tres vegades aquest volum de trànsit, arribant als 31.064 vehicles durant el passat mes d’abril.

Donat l’elevat cost que suposaria el desdoblament dels Túnels, amb l’obertura d’un nou túnel, la pròpia directiva obre la porta a buscar solucions alternatives que redueixin el risc d’accident.

Altres ciutats del món que pateixen el mateix problema han desenvolupat solucions alternatives, que permeten col·locar mesures antixocs reversibles d’una forma relativament ràpida.

Donada la rellevància que té aquesta infraestructura com a via de comunicació pels veïns de Sant Cugat, el Grup Municipal de Ciutadans Sant Cugat proposa al Ple municipal l'adopció de les següents mesures:

**ACORDS**

1. Instar al Govern de la Generalitat a buscar alternatives que millorin la seguretat a l’interior dels Túnels de Vallvidrera, donant compliment a la Directiva Europea 2004/54/CE, sobre els requisits mínims de seguretat per a túnels de la xarxa transeuropea de carreteres.
2. Instar al Govern de la Generalitat a implementar, en un termini màxim de sis mesos des de l'aprovació d'aquesta moció, una alternativa viable que millori la seguretat a l'interior dels Túnels de Vallvidrera, incorporant mitjans físics de separació als túnels amb carrils reversibles de circulació i on es doni pas alternatiu pel carril central, increment de l'il·luminació, millores de la senyalització i qualsevol altre mesura que pugui contribuir a millorar la seguretat.

Sant Cugat del Vallès, 08 de juliol de 2019

Sr. Aldo Ciprian.

Portaveu G. M. Ciutadans